Nei muchida ballet zvikuru kudaro?
Ballet chimiro chechokwadi cheunyanzvi. Ndinofarira kuenda kukirasi yeballet nokuti tinogara tichitamba nziyo dzakanaka dzepiyano patinenge tichiita maekisesaizi. Zvinozorodza zvikuru apo muviri wangu unotamba nomutoo womuzvarirwo nenziyo dzekare. Ballet ine mimwe mitemo yakasimba pakuitisa dzimwe nhambo, asi inogona chaizvoizvo kuva yokusika. Munhu upi noupi pazera ripi neripi anogona kupinda kirasi yeballet, uye anogona kugadzira chidimbu chake amene chedhanzi reballet.  Vanhu vazhinji vanoti Ballet mutambo wakaoma, nemhaka yokuti munhu anowanzotanga kudikitira zvikuru pashure pokutora kirasi yeballet. Ichokwadi kuti ballet kurovedza muviri kwakanaka nokuda kwomunhu upi noupi anotora kirasi kana kuti anoita basa pachikuva. Asi nemhaka yemimhanzi yakanaka inouya panguva yezvidzidzo, isu/vatambi veballet hatinzwi taneta sokuenda kumitambo kana kuti kumhanya marathon. Nziyo dzinotibetsera kukanganwa nezvokurwadziwa mumhasuru. Miviri yedu yakareruka seminhenga mukati mokutenderera nokusvetuka.